CELEX: 32014L0101
Language: mt
Date: 2014-10-30 00:00:00
Title: Direttiva tal-Kummissjoni 2014/101/UE tat- 30 ta' Ottubru 2014 li temenda d-Direttiva 2000/60/KE tal-Parlament Ewropew u tal-Kunsill li tistabbilixxi qafas għal azzjoni Komunitarja fil-qasam tal-politika tal-ilma  Test b'rilevanza għaż-ŻEE

31.10.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 311/32
            
         DIRETTIVA TAL-KUMMISSJONI 2014/101/UE
   tat-30 ta' Ottubru 2014
   li temenda d-Direttiva 2000/60/KE tal-Parlament Ewropew u tal-Kunsill li tistabbilixxi qafas għal azzjoni Komunitarja fil-qasam tal-politika tal-ilma
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2000/60/KE tal-Parlament Ewropew u tal-Kunsill tat-23 ta' Ottubru 2000 li tistabbilixxi qafas għal azzjoni Komunitarja fil-qasam tal-politika tal-ilma (1), u b'mod partikolari l-Artikolu 20(1) tagħha,
   Billi:
   
               (1)
            
            
               Il-kwalità u l-komparabilità tal-metodi użati għall-monitoraġġ ta' parametri ta' tip iġġenerati taħt ir-responsabbiltà tal-Istati Membri biex iwettqu monitoraġġ ekoloġiku tal-ilma skont l-Artikolu 8 tad-Direttiva 2000/60/KE għandhom jiġu żgurati.
            
         
               (2)
            
            
               Is-Sezzjoni 1.3.6 tal-Anness V tad-Direttiva 2000/60/KE tesiġi li l-metodi użati għall-monitoraġġ ta' parametri ta' tip iridu jaqblu mal-istandards internazzjonali elenkati hemmhekk jew ċerti standards nazzjonali jew internazzjonali oħra li jiżguraw id-dispożizzjoni ta' data ta' tqabbil u kwalità xjentifika ekwivalenti. L-istandards internazzjonali elenkati fl-Anness V kienu dawk disponibbli fiż-żmien tal-adozzjoni ta' dik id-Direttiva.
            
         
               (3)
            
            
               Wara l-pubblikazzjoni tad-Direttiva 2000/60/KE, għadd ta' standards ġodda ġew ippubblikati mill-Kumitat Ewropew għall-Istandardizzazzjoni (CEN), xi wħud minnhom b'mod konġunt mal-Organizzazzjoni tal-Istandards Internazzjonali li jindirizzaw it-teħid ta' kampjuni bijoloġiċi, ta' fitoplankton, makrofiti u fitobentos, l-invertebrati bentiċi, il-ħut u karatteristiċi idromorfoloġiċi. Dawk l-istandards għandhom jiżdiedu mas-Sezzjoni 1.3.6 tal-Anness V tad-Direttiva 2000/60/KE.
            
         
               (4)
            
            
               Bħala riżultat tal-proċess kontinwu tal-iżvilupp ta' standards ġodda u tal-aġġornament ta' dawk eżistenti, xi wħud mill-istandards elenkati fis-Sezzjoni 1.3.6 tal-Anness V tad-Direttiva 2000/60/KE ma għadhomx jiġu ppubblikati mill-Entitajiet Membri tas-CEN u għalhekk għandhom jitneħħew.
            
         
               (5)
            
            
               Tnejn mill-istandards (EN ISO 8689-1:1999 u EN ISO 8689-2:1999 9) elenkati fis-Sezzjoni 1.3.6 tal-Anness V tad-Direttiva 2000/60/KE kienu jindirizzaw il-klassifikazzjoni bijoloġika u mhux il-monitoraġġ; sussegwentement tqiesu waqt l-iżvilupp tal-protokolli għall-iffissar tal-limiti tal-klassifikazzjoni tal-Istrateġija Komuni għall-Implimentazzjoni marbuta mad-Direttiva, u issa jistgħu jitneħħew.
            
         
               (6)
            
            
               Id-Direttiva 2000/60/KE għandha għalhekk tiġi emendata skont dan.
            
         
               (7)
            
            
               Il-miżuri previsti f'din id-Direttiva huma skont l-opinjoni tal-Kumitat stabbilit mill-Artikolu 21(1) tad-Direttiva 2000/60/KE,
            
         ADOTTAT DIN ID-DIRETTIVA:
   Artikolu 1
   L-Anness V tad-Direttiva 2000/60/KE huwa emendat skont l-Anness ta' din id-Direttiva.
   Artikolu 2
   1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex ikunu konformi ma' din id-Direttiva mhux aktar tard mill-20 ta' Mejju 2016. Huma għandhom minnufih jikkomunikaw lill-Kummissjoni t-test ta' dawn id-dispożizzjonijiet.
   Meta l-Istati Membri jadottaw dawk id-dispożizzjonijiet, dawn għandhom jirreferu għal din id-Direttiva jew għandhom ikunu akkumpanjati mit-tali referenza mal-pubblikazzjoni uffiċjali tagħhom. L-Istati Membri għandhom jiddeċiedu kif għandha ssir it-tali referenza.
   2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġi nazzjonali li huma jadottaw fil-qasam kopert minn din id-Direttiva.
   Artikolu 3
   Din id-Direttiva tidħol fis-seħħ fl-għoxrin jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   Artikolu 4
   Din id-Direttiva hija indirizzata lill-Istati Membri.
   
      Magħmul fi Brussell, it-30 ta' Ottubru 2014.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 327, 22.12.2000, p. 1.
   
      ANNESS
      Fl-Anness V tad-Direttiva 2000/60/KE, is-Sezzjoni 1.3.6 hija sostitwita b'dan li ġej:
      
         “1.3.6.   Standards għall-monitoraġġ ta' elementi ta' kwalità
         
         Il-metodi użati għall-monitoraġġ ta' parametri ta' tip iridu jaqblu mal-istandards internazzjonali elenkati hawn taħt sakemm ikopru l-monitoraġġ jew tali ċerti standards nazzjonali jew internazzjonali oħra li jiżguraw id-dispożizzjoni ta' dejta ta' tqabbil u ta' kwalità xjentifika ekwivalenti.
         
            Standards għall-monitoraġġ ta' elementi ta' kwalità bijoloġika
         
         Il-metodi ġeneriċi għall-użu mal-metodi speċifiċi mogħtija fl-istandards dwar l-elementi ta' kwalità bijoloġika li ġejjin:
         
                     EN ISO 5667-3:2012
                  
                  
                     Il-kwalità tal-ilma — It-teħid ta' kampjuni — Parti 3: Il-preservazzjoni u t-trattament ta' kampjuni
                  
               
            Standards għal fitoplankton
         
         
                     EN 15204:2006
                  
                  
                     Il-kwalità tal-ilma — L-istandard gwida dwar l-enumerazzjoni ta' fitoplankton bl-użu tal-mikroskopija bil-maqlub (teknika Utermöhl)
                  
               
                     EN 15972:2011
                  
                  
                     Il-kwalità tal-ilma — Il-gwida għall-investigazzjonijiet kwantitattivi u kwalitattivi tal-fitoplankton tal-baħar
                  
               
                     ISO 10260:1992
                  
                  
                     Il-kwalità tal-ilma — Il-kejl ta' parametri bijoloġiċi –Id-determinazzjoni spettrometrika tal-konċentrazzjoni ta' klorofill-a
                  
               
            Standards għal makrofiti u fitobentos
         
         
                     EN 15460:2007
                  
                  
                     Il-kwalità tal-ilma — L-istandard gwida għall-istħarriġ tal-makrofiti fil-lagi
                  
               
                     EN 14184:2014
                  
                  
                     Il-kwalità tal-ilma — Il-gwida għall-istħarriġ tal-makrofiti akkwatiċi fl-ilma ġieri
                  
               
                     EN 15708:2009
                  
                  
                     Il-kwalità tal-ilma — L-istandard gwida għall-istħarriġ, it-teħid ta' kampjuni u l-analiżi laboratorja tal-fitobentos fl-ilma ġieri baxx
                  
               
                     EN 13946:2014
                  
                  
                     Il-kwalità tal-ilma — Il-gwida għat-teħid ta' kampjuni u l-preparazzjoni bħala rutina tad-dijatomi bentiċi mix-xmajjar u mil-lagi
                  
               
                     EN 14407:2014
                  
                  
                     Il-kwalità tal-ilma — Il-gwida għall-identifikazzjoni u l-enumerazzjoni tal-kampjuni tad-dijatomi bentiċi mix-xmajjar u mil-lagi
                  
               
            Standards għal invertibri bentiċi
         
         
                     EN ISO 10870:2012
                  
                  
                     Il-kwalità tal-ilma — Il-gwida għall-għażla tal-metodi u l-apparat għat-teħid ta' kampjuni għal makroinvertibri bentiċi fl-ilma ħelu
                  
               
                     EN 15196:2006
                  
                  
                     Il-kwalità tal-ilma — Il-gwida dwar it-teħid ta' kampjuni u l-ipproċessar ta' pupal exuviae ta' Kironomidae (l-Ordni Diptera) għal valutazzjoni ekoloġika
                  
               
                     EN 16150:2012
                  
                  
                     Il-kwalità tal-ilma — Il-gwida għat-teħid ta' kampjuni pro rata minn bosta Ħabitats (Multi-Habitat) ta' makroinvertibri bentiċi minn xmajjar li wieħed jista' jaqsam bil-mixi
                  
               
                     EN ISO 19493:2007
                  
                  
                     Il-kwalità tal-ilma — Il-gwida għall-istħarriġ bijoloġiku tal-baħar ta' komunitajiet tal-blat sottostrat (hard-substrate)
                  
               
                     EN ISO 16665:2013
                  
                  
                     Il-kwalità tal-ilma — Il-linji gwida għat-teħid kwantitattiv ta' kampjuni u l-ipproċessar ta' kampjuni ta' makrofawna tal-qiegħ sedimentarju (soft-bottom)
                  
               
            Standards għal ħut
         
         
                     EN 14962:2006
                  
                  
                     Il-kwalità tal-ilma — Il-gwida dwar il-kamp ta' applikazzjoni u l-għażla tal-metodi għat-teħid ta' kampjuni ta' ħut
                  
               
                     EN 14011:2003
                  
                  
                     Il-kwalità tal-ilma — It-teħid ta' kampjuni ta' ħut bl-elettriku
                  
               
                     EN 15910:2014
                  
                  
                     Il-kwalità tal-ilma — Il-gwida dwar l-evalwazzjoni tal-abbondanza tal-ħut bil-metodi idroakustiċi mobbli
                  
               
                     EN 14757:2005
                  
                  
                     Il-kwalità tal-ilma — It-teħid ta' kampjuni ta' ħut bl-għeżula tat-tisqif b'ħafna malji
                  
               
            Standars għal parametri idromorfoloġiċi
         
         
                     EN 14614:2004
                  
                  
                     Il-kwalità tal-ilma — L-istandard gwida għall-valutazzjoni tal-karatteristiċi idromorfoloġiċi tax-xmajjar
                  
               
                     EN 16039:2011
                  
                  
                     Il-kwalità tal-ilma — L-istandard gwida għall-valutazzjoni tal-karatteristiċi idromorfoloġiċi tal-lagi
                  
               
            Standards għal parametri fiżikokimiċi
         
         Kull standard CEN/OIS relevanti”